# REGULAMENT din 19 aprilie 2013 de organizare şi funcţionare internă a Colegiului Psihologilor din România

REGULAMENT din 19 aprilie 2013 de organizare şi funcţionare internă a Colegiului Psihologilor din România din 19 aprilie 2013 de organizare şi funcţionare internă a Colegiului Psihologilor din România Forma sintetică la data 09-Dec-2014. Acest act a fost creat utilizand tehnologia SintAct®-Acte Sintetice. SintAct® şi tehnologia Acte Sintetice sunt mărci inregistrate ale Wolters Kluwer. (la data 13-May-2013 actul a fost aprobat de Hotarirea 1/2013 )

## CAPITOLUL I: Dispoziţii generale

Art. 1 (1)Regulamentul de organizare şi funcţionare internă a Colegiului Psihologilor din (1)Regulamentul de organizare şi funcţionare internă a Colegiului Psihologilor din România, denumit în continuare regulament, stabileşte metodologia şi procedurile de organizare şi funcţionare ale forurilor de conducere, ale comisiilor de specialitate şi ale structurilor administrative ale Colegiului Psihologilor din România, denumit în continuare Colegiu, precum şi competenţele administrativ-funcţionale ale acestora în raport cu atribuţiile stabilite prin actele normative în vigoare. (2)Regulamentul stabileşte procedura obţinerii atestatului de liberă practică eliberat de către Comitetul director al Colegiului, denumit în continuare Comitetul director, precum şi procedura înregistrării formelor de exercitare a profesiei de psiholog cu drept de liberă practică, denumit în continuare psiholog,

### Art. 2

Prezentul regulament, elaborat potrivit dispoziţiilor legale în vigoare, stabileşte metodologia unică de desfăşurare a activităţii în cadrul Colegiului.

## CAPITOLUL II: Semnificaţia unor termeni

### Art. 3

(1)În înţelesul prezentului regulament, termenii utilizaţi au următorul înţeles: a)autoritatea română competentă pentru profesia de psiholog/autoritatea de reglementare pentru profesia de psiholog este Colegiul, în condiţiile legislaţiei specifice; b)comisii de specialitate - comisiile aplicative şi celelalte comisii prevăzute la art. 35 alin. (1) lit. a)-c) din Legea nr. 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, denumită în continuare lege, raportat la dispoziţiile art. 35 alin. (2) din lege; c)conducerea operativă - activitatea specifică de consultare acordată de persoanele prevăzute la art. 40 din lege forurilor de conducere ale Colegiului, la solicitarea expresă a Comitetului director sau a preşedintelui acestuia; d)structura de suport - cuprinde departamentele cu caracter administrativ, economic şi juridic care deservesc activitatea Colegiului, aflate în subordinea Comitetului director, conduse de către preşedintele acestuia. (2)În înţelesul prezentului regulament, ceilalţi termeni utilizaţi în text sunt definiţi potrivit dispoziţiilor actelor normativa care reglementează exercitarea profesiei de psiholog în România.

## CAPITOLUL III: Competenţele Colegiului

Art. 4 (1)Colegiul este constituit ca organizaţie profesională a psihologilor români, cu rol (1)Colegiul este constituit ca organizaţie profesională a psihologilor români, cu rol de reprezentare şi ocrotire a intereselor profesiei de psiholog, cu atribuţii de autoritate de reglementare unică pentru profesia de psiholog, competentă în domeniul reglementării profesiei de psiholog, recunoaşterii formării profesionale şi a calificărilor profesionale, respectiv a furnizorilor de servicii psihologice, având ca atribuţii principale organizarea şi autoreglementarea profesiei de psiholog, precum şi furnizarea serviciilor psihologice în România, în condiţiile legii. (2)Calitatea de membru al Colegiului este compatibilă cu calitatea de membru în formele de asociere cu caracter ştiinţific sau profesional, fără a fi asimilată acestora, în condiţiile legii.